open-index/open-wikipedia-markdown huggingface dataset:
Ljubunčića (Teskeredžića) kula u Voljicama

**Ljubunčića (Teskeredžića) kula u Voljicama**, je stambeno-fortifikacijski objekat iz osmanlijskog perioda, u naselju Voljice, općina Gornji Vakuf-Uskoplje, Bosna i Hercegovina. Komisija za očuvanje nacionalnih spomenika, na sjednici održanoj od  3. do 5. marta 2015. godine u Sarajevu, donijela je odluku da se kula proglasi za nacionalni nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović (predsjedavajući), i Ljiljana Ševo. 
## Historija 
U Bosni i Hercegovini u osmanskom periodu (XVII i XVIII stoljeće) feudalci-spahije, zaimi i kapetani gradili su kule, stambeno-fortifikacijske objekte s pratećim stambenim dodatkom odžakom-konakom.  Kulama su nazivane i ishodne kuće, građene u blizini većih gradova, i koje su predstavljale objekte u kojima se boravilo tokom ljetnih mjeseci.

U samom Gornjem Vakufu su bile tri kule:  Gafića kula u Donjoj mahali, Kovačevića kula u Donjoj mahal i Hadžijahića kula koja se nalazila uz lijevu obalu Vrbasa.

U okolini Gornjeg Vakufa zabilježene su sljedeće kule i to:  
* u selu Grnica – kula Kurbegovića,   
* u selu Paloč – kula Hadžibulića,  
* u selu Ričuca – kula je pripadala porodici Bušatlić,   
* u selu Bistrica - Abazovića kula,  
* u selu Mošcani, koje je udaljeno 3,5&nbsp;km od Gornjeg Vakufa, na brežuljku koje dominira selom i Vilić-Poljem, vidiljivi su bili temelji kule, koja je imala dva sprata, a srušena je 1930. godine. Kula je pripadala porodici Vilić, kasnije prozvanoj Teskeredžić. Nisu sačuvani ostaci niti jedne od ovih kula.

U naselju Voljice, koje leži pod Radušom planinom, kula prvobitno pripadala je begovskog porodici Ljubunčić, a zatim porodici Teskeredžić. Do kraja XX stoljeća bila je u veoma dobrom stanju i u njoj se stanovalo. Nije poznat tačan period izgradnje kule. Kula je zapaljena i srušena 1992/1993. godine. 
## Opis 
Na osnovu ostataka kule može se utvrditi da je imala pravougaonu osnovu oko 6,00 x 5,00 metara i visoka oko 7 m. Imala je prizemlje i dva sprata. Sačuvani su svi vanjski zidovi kule u visini od 1,80 do 2,20 metra. Njihova debljina u prizemlju iznosi oko 80&nbsp;cm, i prema vrhu se sužavala tako da je na spratovima ona mogla iznositi od 60 do 70&nbsp;cm. Na istočnom zidu ostao je sačuvan otvor-puškarnica dimenzija 51 x 30/11 x 17&nbsp;cm. Kula je izgrađena na kosom terenu.
## Literatura 
* Alija Bejtić, Prilozi za orijentalnu filologiju i istoriju jugoslovenskih naroda pod turskom vladavinom III-IV, 1952–1953. Sarajevo: Štamparski zavod *Veselin Masleša*,1953. 
* Salih Rajković, Kule i odžaci u Hercegovini, Stambeno-fortifikacioni objekti, (naučnoistrživački rad) Sarajevo: Zavod za zaštitu spomenika kulture, Print, 1982.  
* Husnija Kamberović, Begovski zemljišni posjedi u Bosni i Hercegovini od 1878. do 1918. godine, Hrvatski institut za povjest, Institut za historiju Sarajevo, Zagreb, 2003.
* Evlija Čelebija, Putopis, Izdavačko preduzeće «Sarajevo Publishing», Sarajevo, 1996.
## Reference 
## Vanjski linkovi 
Kategorija:Kule
Kategorija:Nacionalni spomenici u Gornjem Vakufu-Uskoplju
Car Ku

160px|mini|Drevni prikaz Kua
Prema kineskim legendama, **car Ku** (kineski: 帝嚳/帝喾; *Dì Kù*) – također poznat kao "**Bijeli Car**" – bio je vladar drevne Kine te jedan od Tri uzvišena i pet careva, koji su vladali Kinom prije kraljeva iz dinastije Xije. Kuovo drugo ime je **Gāoxīn Shì**. U legendama je opisan kao kompozitor i izumitelj muzičkih instrumenata te je spomenuto da je imao zmaja kojeg je jahao ljeti. Navodno je vladao od oko 2436. prije nove ere do oko 2366. prije nove ere.

Kuov otac je bio Qiaoji, potomak slavnog Žutog Cara, kojeg su Kinezi smatrali savršenim vladarom, dok su Kuove supruge bile četiri gospe – Jiang Yuan, Jiandi, Qingdu i Changyi. Sinovi cara Kua bili su Xie od Shanga (predak kraljeva iz dinastije Shang), Hou Ji (predak kraljeva iz dinastije Zhou), car Zhi i car Yao.
## Reference 
Kategorija:Biografije, Kina
Kategorija:Historija Kine
Kategorija:Kineski carevi
Kategorija:Kineska mitologija
Kategorija:Vladari
Šahovska olimpijada 1956.

**Dvanaesta Šahovska olimpijada 1956**, koju je organizirala FIDE i koja se sastojala od otvorenog turnira, održana je od 31. augusta do 25. septembra u Moskvi. 

## Turnir 
[140px|mini|desno|[Bent Larsen, dobitnik zlatne medalje na prvoj tabli]].
Turnir se igrao u Pozorištu Crvene Armije u Moskvi. Na olimpijadi je nastupilo 34 ekipe sa ukupno 197 šahista, koji su igrali po Bergerovom sistemu. Ukupno su nastupili dvadestorica velemajstora. te 35-ica međunarodnih majstora i odigrano je 1220 partija (četiri po meču), a timovi su igrali na četiri table, dva su rezervna igrača bila dozvoljena. Igralo se na dva i po sata sata za prvih 40 poteza, a nakon toga sat vremena za svakih 16 poteza. Glavni sudija bio je Rus Igor Bondarevski i Finac Ari Ilmakunnas U slučaju istog broja osvojenih bodova, odlučivalo je timsko bodovanje (TB), po kojem je za pobjedu tima dodjeljivano 2 boda, za remi 1 bod i poraz nije donosio bodove, zatim broj pobjeda i međusobni odnos (MO).

### Organizacija 
## Rezultati 
Pobjednik je po treći put uzastopno, nakon olimpijade 1952. i 1954. bila ekipa Sovjetskog saveza u sastavu: Mihail Botvinik sa šest pobjede i sedam remija, Vasilij Smislov (+5 −1 =7), Paul Keres, (+7 −0 =5), David Bronštejn (+9 −0 =4), Mark Tajmanov (+6 −0 =5) i Jefim Geler (+7 −2 =1). Drugo mjesto osvojili su šahisti Jugoslavije: Svetozar Gligorić (+6 −3 =7), Aleksandar Matanović (+7 −0 =9),  Nikola Karaklajić (+4 −1 =4), Borislav Milić (+3 −0 =6) i Božidar Đurašević (+4 −0 =2). Treće mjesto osvojili su šahisti Mađarske:  László Szabó (+6 −1 =10), Gedeon Barcza (+9 −2 =5), Pál Benkő (+6 −1 =8), György Szilágyi, (+4 −4 =1), Miklós Bély, (+4 −2 =5) i Lajos Portisch (+4 −0 =0). Najbolji igrač bio je David Bronštejn sa učinkom 84,6% i osvojenih 11 poena iz 13 partija.

## Timovi 
:

## Tabela 
Sistem takmičenja bio je sličan 8-oj, 10-oj i 11. šahovskoj olimpijadi. Timovi su bili podijeljeni u četiri grupe i to dvije sa osam ekipa i dvije grupe sa devet. U podijeli po grupama odlučivao je rejting država, tako da su jači timovi podijeljeni u sve tri grupe kao nositelji. Tri prvoplasirana iz prve runde kvalificirala su se za finalnu rundu grupe A, timovi od četvrtog do šestog za B finale, a od sedmog do osmog, odnosno devetog u C finale. 

### Prva runda 
; 1. Grupa
:

; 2. Grupa
:

; 3. Grupa
:

; 4. Grupa
:

### Druga runda 
;Finale A 
:

;Finale B 
:

;Finale C
:

## Pojedinačne medalje 
Na ovoj su olimpijadi podeveti put dodjeljivana priznanja za osvojena mjesta koja su kategorizirana po rasporedu (tabla) na kojem je šahista tokom turnira igrao.

:

## Pobjednici 

## Napomene 
## Reference 
## Vanjski linkovi 
* Šahovska olimpijada 1956. na *OlimpBaseu*

Olimpijada
Olimpijada 1954.
Trebinjsko-mrkanska biskupija

**Trebinjsko-mrkanska biskupija** je rimokatolička biskupija u okviru Vrhbosanske metropolije. Sjedište joj je u Trebinju. Obuhvata prostore jugoistočne Bosne i Hercegovine, od rijeke Neretve na zapadu, crnogorske granice na istoku i hrvatske granice na jugu. Na čelu joj je biskup Ratko Perić, kao apostolski upravitelj.

Godine 1984. dotadašnja župna crkva župe Trebinje, odlukom Svete Stolice, proglašena je Katedralnom crkvom Trebinjsko-mrkanjske biskupije sa sjedištem u Trebinju, a u povodu 1000 godišnjice postojanja Trebinjske biskupije.

## Historija 
Trebinjska (Trebinjsko-mrkanjska) biskupija prvi put se spominje 1022. godine u buli pape Benedikta VIII. Krajem XII. stoljeća oblast Travunija ulazi u sastav srednjovjekovne srpske države. Pod pritiskom Nemanjića, biskup Silvije, 1253. godine, bježi u Dubrovnik. Od dubrovačke vlade trebinjski biskupi dobivaju otok Mrkan za svoju rezidenciju. Po tom ostrvu počinju se nazivati mrkanskim biskupima, a od 1436. godine taj naziv se nalazi i u papinim bulama. Naziv Trebinjsko-mrkanska biskupija se sačuvao do danas. Za vrijeme kralja Tvrtka I područje biskupije ulazi u sastav Bosne.
 
Poslije pada Hercegovine pod osmansku vlast 1482. godine biskupi i dalje imaju sjedište na dubrovačkom području.

Nakon uspostave austrougarske vlasti u Bosni i Hercegovini, uređena je i Katoličanstvo u Bosni i Hercegovinikatolička crkvena organizacija. Papa Leon XIII. utemeljuje Vrhbosansku mitroploliju, koju sačinjavaju Vrhbosanska nadbiskupija sa sjedištem u Sarajevu, Mostarsko-duvanjska biskupija sa sjedištem u Mostaru i Banjalučka biskupija sa sjedištem u Banjoj Luci. Sv. Stolica daje 1890. godine Trebinjsku biskupiju na upravljanje mostarskom biskupu. Ovakvo stanje u pogledu katoličke crkvene administracije u Bosni i Hercegovini traje do danas.

### Dekanati Trebinjsko-mrkanske biskupije  
mini|desno|Dekanati Trebinjsko-mrkanske biskupije
* Trebinjski dekanat (1)
* Stolački dekanat (2)

## Literatura 
* Ivica Puljić, Tisuću godina trebinjske biskupije, Vrhbosanska visoka teološka škola, Sarajevo, 1988.

## Reference 
## Vanjski linkovi 
* Službeni sajt Biskupije 

Kategorija:Trebinjsko-mrkanska biskupija
Šejh-Feruhova džamija

**Šejh-Feruhova džamija**, poznata i kao **Abdesthana**, nalazi se na Kovačima u općini Stari Grad u Sarajevu, u ulici Abdesthana. Komisija za očuvanje nacionalnih spomenika donijela je odluku na sjednici održanoj 11. marta 2011. da se džamija sa grobljem i česmom proglasi nacionalnim spomenikom Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Martin Cherry, Dubravko Lovrenović, Amra Hadžimuhamedović (predsjedavajuća) i Ljiljana Ševo.

## Historija 
mini|280px|lijevo|Mezarje uz džamiju šejh-Feruha
Do 1516. u Sarajevu je nastalo 17 novih mahala, među kojima i mahala Šejh-Feruha. To su bile mahale, što se vidi po imenima osnivača, čiji su razvoj inicirali pretstavnici osmanske feudalne klase, vjerske inteligencije, te pretstavnici esnafskih organizacija.

Mahala džamije Šejh-Feruha prostirala se iznad Kovača, a poznata je pod imenom Abdesthana (mjesto obrednog pranja). 
Ko je bio Šejh-Feruh nije poznato. Međutim, činjenica da je za službenike njegove džamije Sultan Selim uvakufio jednu mezru, pokazuje da je bio neka istaknuta ličnost. U popisu vakufa iz 1541, među ostalim sarajevskim vakufima, naveden je i vakuf ove džamije.

Sa dvije strane džamije nalazi se manje groblje sa petnaest nišana koji  potiču iz  XVI - XVII stoljeća.

Uz džamiju Šejh-Feruha nalazi se česma novijeg datuma (obnovljena 2004). Godine 1888, prema historijskim podacima, u Sarajevu su bile 152 javne česme, da bi ih do 1992. ostalo tridesetak.

## Opis 
Pripada tipu jednoprostorne džamije sa četverovodnim krovom i kamenom munarom. Ima pravougaonu osnovu dimenzija 17,60 x 11,40 m. Džamija se sastoji od ulaznog prostora i glavnog prostora za molitvu.

## Literatura 
* Behija Zlatar, Zlatno doba Sarajeva, Svjetlost,  Sarajevo,1996, str. 69. i 74.

## Reference 
Kategorija:Džamije u Sarajevu
Kategorija:Nacionalni spomenici u Sarajevu
Radničko naselje Majdan

**Radničko naselje Majdan** nalazi se u Varešu, Bosna i Hercegovina. Komisija za očuvanje nacionalnih spomenika, na sjednici održanoj 6. do 8. novembra 2013, donijela je odluku da se naselje proglasi za  nacionalni spomenik Bosne i Hercegovine.. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović i Ljiljana Ševo.Nacionalni spomenik čini sedam stambenih objekata sa pripadajućim zelenim površinama.  
## Historija 
Realizacija radničkog naselja Vareš Majdan po projektu Juraja Najtharta iz 1939. godine,  počelo je 1947., a radovi su  završeni do 1954. godine. U narednom periodu, naselje je prošireno prema uzvišenju na zapadnoj strani, ali po izmijenjenom projektu. Tokom 1952. i 1961. godine izgrađeni su putevi kojim je naselje povezano sa centralnim dijelom Vareša i Planinicom.

Tokom zadnjeg rata u BiH (1992.–1995.) naselje Vareš Majdan je u znatnoj mjeri oštećeno. Nakon 1995. godine, stanovnici Vareš Majdana su se vratili i popravili oštećene stambene jedinice. Danas je naselje većim dijelom u funkciji. 
## Opis 
Radničko naselje smješteno je na padini i sastoji se iz: 
* donjeg dijela na istočnoj strani, gdje je smješteno ukupno 7 objekata izvedenih po originalnom projektu Juraja Najtharta iz perioda neposredno prije Drugi svjetski ratII svjetskog rata.
* gornjeg dijela na zapadnoj strani, gdje je smješteno ukupno 15 objekata izvedenih u kasnijoj fazi, po izmijenjenom projektu.

Osnovnu jedinicu naselja predstavlja stambena zgrada za 6 porodica, takozvane *šestorke*, sa zasebnim pomoćnim objektom (koji služi kao šupa ili kokošinjac) i pristupnim ozelenjenim platoom. Izvedene su u 3 varijante koje se razlikuju po tlocrtnim veličinama, a spratnost je uvijek P+1. Ulazi u  prizemne stanove su natkriveni spratnim prepustima, a stanovima na spratu se pristupa vanjskim stepeništem širine 130&nbsp;cm koji vode do spratne lođe.

Koncept oblikovanja i materijalizacije, predstavlja sintezu savremenog izraza i tradicije. Spratna lođa sa stepeništem je izvedena po uzoru na divanhane, a prepusti sprata po uzoru na doksate. Kružni otvori na fasadama su inspirirani drvenim mušabakom. Umjesto od drveta, zgrade su izvedene od armiranog betona. Stepenište sa ogradom i lođe su izvedene od metala ili drveta. Krovovi su izvedeni kao četverovodni sa naglašenim strehama.
## Literatura 
* Maja Pličanić, Elša Turkušić - Radničko naselje Moderne sa "kućom za neoženjene radnike" u Varešu – prilog istraživanju polivalentne arhitekture Juraja Neidhardta. Sarajevo. 2012.
* Jelica Karlić – Kapetanović. Juraj Najdhadrt – život i djelo. Sarajevo: Veselin Masleša, 1990.
## Reference 
## Vanjski linkovi 
Kategorija:Nacionalni spomenici u Varešu
Bestla

U nordijskoj mitologiji, **Bestla Bölþórnsdóttir** jeste kćerka jednog diva te majka vrhovnog boga Odina.

## Mitologija 
U poemi *Hávamál* (dio *Starije Edde*), pomenuto je da je ona kći Bölþorna ("zao trn") te da ima brata. Bestla je pomenuta i u *Gylfaginningu* (dio *Mlađe Edde*), gdje je data genealogija boga Odina te je Bestla tamo također opisana kao kći Bölþorna, za kojeg piše da je div. Bestlin muž je bog Borr te su njihova djeca bogovi Odin, Vili i Vé. 
## Teorije 
Prema teoriji Jaana Puhvela, Bestlin brat je mudri Mímir.
## Reference 
Kategorija:Nordijska mitološka bića
Le Chalet (francuska TV-serija)

***Le Chalet*** je francuska kriminalistička mini televizijska serija sa šest epizoda, scenariste Alexisa Lecayea, u režiji Camille Bordes-Resnais i produkciji Djama, France Télévisions i TV5 Monde. Serija je inspirisana romanom Agathe Christie *Deset malih crnaca*. u Chamonixu, gdje se nalazi planinska kuća, te u Bozelu u selima Tincave i La Chenala, udaljenih nekoliko desetaka kilometara i na željezničkoj stanici u općini Morez. Most koji se na početku serije sruši je Pont du Diable, koji povezuje Crouzet-Migette i Sainte Anne.

## Kritike 
### Gledanost 
Serija je prikazivana u tri termina na francuskoj televiziji France 2. od 26. marta do 9. aprila 2018. sa po dvije epizode. Gledanost u svim terminima je bila iznad 12%.

## Napomene 
## Reference 
## Vanjski linkovi 
* *Le Chalet*  na France télévisions
* 

Kategorija:Francuske TV-serije
Kategorija:Francuske TV-serije iz 2010-ih
Kategorija:Francuske TV-serije sa početkom prikazivanja 2018.
Kategorija:TV-emisije na francuskom jeziku
Kategorija:Francuske kriminalističke serije
Jiřina Pelcová

**Jiřina Pelcová**, rođena 22. novembra 1969. u Jabloncu nad Nisou,  Čehoslovačka (danas Češka) kao **Jiřina Adamičková** je nekadašnja čehoslovačka i češka biatlonka. Nakon dominacije skandinavskih, sovjetskih i bugarskih biatlonki u Svjetskom kupu, te sovjetskih na Svjetskim prvenstvima, krajem osamdesetih godina, Pelcová je uspjela osvojiti Svjetski kup ispred favoriziranih Anne Elvebakk i Jelene Golovine u sezoni 1989/90, a na SP 1989. sa štafetom je osvojila prvu medalju za Čehoslovačku.

## Karijera 
### Olimpijske igre 
Jiřina Pelcová je nastupila na trima olimpijskim igrama: Na Zimskim olimpijskim igrama 1992. za selekciju Čehoslovačke, te na ZOI 1994. i ZOI 1998. za Češku. Najbolji joj je rezultat bilo peto mjesto u utrci na 7,5 km na igrama u Albertvillu 1992. godine, kada je samo za sedam sekundi zaostatka izgubila bronzanu medalju u odnosu na Jelenu Belovu. U štafetnim takmičenjima najbolji joj je plasman bio na ZOI 1998., kada je sa Kateřinom Losmanovom, Irenom Novotnom i Evom Hákovom osvojila šesto mjesto.

### Svjetski kup 
Pelcová je prvi put nastupila u Svjetskom kupu u sezoni 1988/89, ali nije zabilježila bolji rezultat od 22-og mjesta. U slijedećoj sezoni u austrijskom Obertauernu 16. decembra 1989. je ostvarila svoju prvu pobjedu u utrci sprinta na 7,5&nbsp;km, pobijedivši ispred Svjetlane Pečorske i Svjetlane Panjutine. Iste je sezone pobijedila još četiri puta, te je sa ukupno pet pobjeda i osvojenih 213 bodova pobijedila u ukupnom plasmanu. Svoju šestu pobjedu ostvarila je u pojedinačnoj utrci na 15&nbsp;km u Fagernesu u sezoni 1991/92. Ukupno je pobijedila 4 puta u sprintu i 2 puta u pojedinačnoj disciplini. Nastupala je do sezone 1997/98, ali bez značajnijih rezultata. Po broju pobjeda u Svjetskom kupu je druga najbolja češka biatlonka iza Gabriele Koukalove.

### Svjetska prvenstva 
Nastupala je na sedam Svjetskih prvenstva u periodu 1989-98. i osvojila jednu zlatnu i dvije bronzane medalje, ali sve u štafetnim i ekipnim utrkama. Na SP 1989, u štafetnoj utrci, iza tada nepobjedive sovjetske i bugarske štafete osvojila je bronzanu medalju zajedno sa Evom Burešovom i Renatom Novotnom. Drugu bronzanu je osvojila na SP 1992. u ekipnoj utrci sa Gabrielom Suvovom, Evom Hákovom i Janom Kulhavom. Jedinu zlatnu medalju osvojila je SP 1993, u štafetnoj utrci sa Janom Kulhavom, Ivetom Knížkovom i Evom Hákovom. Najbolji plasman u pojedinačnim disciplinama bilo je osvojeno četvrto mjesto u finskom Lahtiju u utrci sprinta na 7,5&nbsp;km na SP 1991.

## Prestanak karijere 
## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Čehoslovački biatlonci
Kategorija:Češki biatlonci
Kategorija:Rođeni 1969.
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu
Kategorija:Biatlonci na Zimskim olimpijskim igrama 1992.
Kategorija:Biatlonci na Zimskim olimpijskim igrama 1994.
Kategorija:Biatlonci na Zimskim olimpijskim igrama 1998.
Kategorija:Biografije, Jablonec nad Nisou
Kategorija:Čehoslovački olimpijci u biatlonu
Kategorija:Češki olimpijci u biatlonu
Kategorija:Živi ljudi
Zebina šuma

**Historijsko područje Zebina šuma**  općina Foča, Bosna i Hercegovina, je područje koje karakteriše kontinutitet života od prahistorije preko srednjeg vijeka do današnjih dana. Komisija za očuvanje nacionalnih spomenika, na sjednici održanoj od 1. do 3. aprila 2014. godine, donijela je odluku da se područje proglasi za  nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović i Ljiljana Ševo (predsjedavajuća). Nacionalni spomenik nalazi se na tri lokacije u Zebinoj šumi, 3&nbsp;km. od centra naselja Modrani.

### Ledina – prahistorijski tumulus i dva stećka 
Tumul je sa poluprečnikom od 20, 78 metara, visok je oko 3 metara, a obim je 130,50 metara. Obrastao je travom, niskim trnjem, raslinjem pa čak i većim drvećem. Na vrhu se ne primjećuju bilo koji drugi ostaci grobnice. Stećci su sljemenjaci sa postoljem, bez ukrasa i sa vidljivim oštećenjima postolja. 
### Perašeta – dva stećka , osam nišana i dva pravoslavna grobna mjesta. 
Stećci (1 sljemenjak i 1 ploča) su dobro obrađeni, bez ukrasa i obrasli drvećem.
 
U istočnom dijelu lokaliteta nalazi se nekoliko starijih nišana od kojih je 8 primjeraka nacionalni spomenik. Ostatak je veoma teško identificirati. Nišani se nalaze u šumi, obrasli su visokim hrastovim drvećem te su vidno oštećeni. Svi su napravljeni od cijepanog kamena, minimalno obrađeni, tek toliko da dobiju formu nišana. Većina inišana ima postolje od sedre ukopano u zemlju na koje se pobadao nišan. Nišani su bez natpisa (tariha) i bez ikakvog podatka o vremenu u kojem su nastali. Kako se naslanjaju na stećke i kako su primitivno obrađeni, pretpostavlja se da su to nišani mještana tog područja, koji su primivši islam pokapani uz svoje pretke. Na osnovi navedenog njihov nastanak moguće je smjestiti u period  XVII i XVIII stoljeća.
 
Dva pravoslavna grobna mjesta su novijeg datuma, i ispražnjeni su.
### Zebinsko groblje – Zabare – 18 nišana, 
Predstavlja nastavak groblja sa lokaliteta Perašeta. Po svom izgledu i načinu obrade predstavljaju najstarije nišane. Na jednom od njih zabilježen je natpis (tarih) iz 1790/91. godine. Njihov nastanak se vezuje za kraj XVIII i početak XIX stoljeća. U središnjem dijelu groblja nalaze se ostaci kamenog zida, čiji su gabariti 5,50 x 6,50 m. Prema narodnoj predaji tu se nalazilo turbe i oko njega je situiran najveći dio starijih nišana.  
## Literatura 
* Šefik Bešlagić, Sarajevo: “Veselin Masleša“, 1982. STEĆCI – KULTURA I UMJETNOST
* Desanska Kovačević-Kojić, Arhivsko-istorijska istraživanja Gornjeg podrinja, Drina u Doba Kosača, Naše starine XIV-XV, Sarajevo 1981, 113. 
* Pejo Ćošković - Crkva bosanska u XV stoljeću. Sarajevo: Institut za istoriju, 2005.
## Reference 
## Vanjski linkovi 
* Stećci i nišani kod Ustikoline

Kategorija:Nacionalni spomenici u Foči (Federacija Bosne i Hercegovine)
Kategorija:Gornje Podrinje
Kategorija:Ilirski arheološki lokaliteti u Bosni i Hercegovini
Kategorija:Stećci u Foči (Federacija Bosne i Hercegovine)
Kategorija:Srednjovjekovni arheološki lokaliteti u Bosni i Hercegovini
Kategorija:Osmanski arheološki lokaliteti u Bosni i Hercegovini
Stéphane Javelle

**Stéphane Javelle** (16. novembar 1864 – 3. august 1917) bio je francuski astronom. Od 1888. radio je kao asistent Henriju Perrotinu na opservatoriji u Nici gdje je uočio 1.431 objekt uvršten u Indeksni katalog (, skraćeno *IC*). Isprva je radio kao knjigovođa dok ga poslodavčev prijatelj Louis Thollon nije preporučio Perrotinu. Francuska akademija nauka dodijelila mu je nagradu "Valz" 1910. godine.

## Reference 
## Vanjski linkovi 
* Stéphane Javelle na sajtu Wolfganga Steinickea
* S. Javelle na Astrofizičkom informacijskom sistemu (ADS)

Kategorija:Rođeni 1864.
Kategorija:Umrli 1917.
Kategorija:Francuski astronomi
Kategorija:Biografije, Lyon
Cecilija Normanska

130px|mini|Cecilija (porodično stablo)
**Cecilija Normanska** (; umrla u Caenu 30. jula 1126) bila je engleska plemkinja i časna majka opatije Svetog Trojstva. Njeni roditelji su bili engleski kralj Vilim I Osvajač i njegova supruga, kraljica Matilda Flandrijska, kćerka grofa Flandrije. Cecilija je bila sestra kralja Vilima II i kralja Henrika I te tetka kralja Stjepana.

Časna majka Matilda vodila je Cecilijinu edukaciju. Cecilija je postala časna majka Svetog Trojstva 1112. godine. Umrla je u Caenu 30. jula 1126. te je pokopana u svojoj opatiji. Njen otac je također pokopan u Caenu.

Cecilija je prikazana na porodičnom stablu kraljeva Engleske, zajedno sa svojom braćom i sestrama.

## Reference 
Kategorija:Engleske princeze
Kategorija:Normanska dinastija
Kategorija:Historija katoličanstva u Evropi
Kategorija:Umrli 1126.
Srednjobanatski upravni okrug

**Srednjobanatski upravni okrug** se nalazi u istočnom dijelu Vojvodine u Srbiji i prostire se na 3.256&nbsp;km2. Obuhvata jedan grad i četiri općine sa ukupno 187.667 stanovnika (2011). Sjedište upravnog okruga se nalazi u Zrenjaninu. Na sjeveru graniči sa Sjevernobanatskim okrugom, na istoku s Rumunijom, na jugu s Južnobanatskim okrugom, na jugozapadu s Beogradom i Sremskim okrugom te na zapadu sa Južnobačkim okrugom. Ime je dobio po geografskoj regiji Banat. Područje okruga obuhvata samo srednji dio Banata, koji se inače prostire sve do Mađarske i Rumunije.

## Administrativna podjela 
Srednjobanatski upravni okrug obuhvata jedan grad i četiri općine.

## Privreda 
Najjvažnije privredne grane u okrugu su industrija, poljoprivreda, šumarstvo, građevinarstvo i transportna djelatnost, dok je najjača grana prehramebana industrija.

## Demografija 
Prema popisu stanovništva iz 2011. godine Srednjobanatski okrug ima 187.667 stanovnika, dok gustoća naseljenosti iznosi 57,64 stanovnika/km2, čime je najrjeđe naseljeni okrug u Vojvodini i jedan od rjeđe naseljenih u Srbiji. Prosječna starost stanovništva iznosi 42,36 godina. Najmlađu populaciju ima Novi Bečej (41,51 godina), dok najstariju ima Sečanj (42,67 godina).

Etnički sastav okruga je sljedeći: 

## Reference 
## Vanjski linkovi 
* Zvanični sajt

Kategorija:Okruzi Srbije
Jeff Colyer

**Jeffrey William Colyer** (rođen 3. juna 1960) američki je političar i hirurg koji je vršio dužnost 47. po redu guvernera američke savezne države Kansas. Kao član Republikanske stranke, ranije je vršio dužnost 49. zamjenika guvernera Kansasa od 2011. do 2018, te je bio senator u Senatu Kansasa od 2009. do 2011. i zastupnik u Predstavničkom domu Kansasa od 2007. do 2009. godine.

## Biografija 
Colyer je rođen i odrastao u gradu Hays, Kansas, gdje je njegov otac James Daniel Colyer (umro 2015), radio kao stomatolog od 1955. do 1985. godine. Jeffrey je 1978. maturirao u srednjoj školi *Thomas More Prep* nakon čega je upisao Univerzitet Georgetown, gdje je studirao ekonomiju. Na istom univerzitetu je i diplomirao 1981. godine. Nakon toga je magistrirao na fakultetu Clare Hall, Cambridge 1982. na polju međunarodnih odnosa, te je poslije doktorirao medicinu na Univerzitetu Kansasa 1986. godine. Hiruršku praksu obavljao je u bolničkom centru Washington (u periodima 1986–1988, 1989–1991), zatim se specijalizirao na plastičnu hirurgiju na Univerzitetu Missourija u Kansas Cityju (1991–1993) te kraniofacijalnu i pedrijatrijsku plastičnu hirurgiju na međunarodnom kraniofacijalnom institutu u Dallasu, Texas (1993–1994). Godine 2002. neuspješno se kandidirao unutar Republikanske stranke za izbore na mjesto u Predstavničkom dom SAD. U periodu od 2007. do 2009. bio je član Predstavničkog doma Kansasa a nakon toga je od 2009. do 2011. bio senator u Senatu te savezne države.

Godine 2010. izabran je za zamjenika guvernera Kansasa zajedno sa Samom Brownbackom kao guvernerom. Dana 26. jula 2017. Predsjednik SAD Donald Trump je imenovao guvernera Brownbacka za mjesto američkog ministra za međunarodnu slobodu religija u Washingtonu, D.C, Kada je Brownback dao ostavku na mjesto guvernera Kansasa 31. januara  2018. da bi prešao na mjesto ministra, Colyer je postao njegov nasljednik.

## Reference 
## Vanjski linkovi 
* 

Kategorija:Američki političari
Kategorija:Biografije, Hays (Kansas)
Kategorija:Savezni guverneri u Sjedinjenim Američkim Državama
Kategorija:Rođeni 1960.
Phil Murphy (političar)

**Philip Dunton Murphy** (rođen 16. augusta 1957) američki je ekonomista, diplomat i političar, trenutno na mjestu 56. po redu guvernera New Jerseyja. Na mjesto guvernera Murphy je, kao član Demokratske stranke, na izborima porazio dotadašnju zamjenicu guvernera Kim Guadagno na guvernerskim izborima u New Jerseyju 2017. godine.

Ranije je bio američki ambasador u Njemačkoj u periodu od 2009. do 2013. Tokom mandata na ambasadorskom mjestu, najviše se bavio skandalom u vezi curenja informacija iz diplomatskih misija SAD širom svijeta, a koje je na internetu objavio WikiLeaks. Sredinom 2000-ih bio je finansijski direktor Demokratske nacionalne komisije. Prije političke karijere, Murphy je 23 godine radio za Goldman Sachs, gdje je bio na nekoliko visokih funkcija, te prije nego što se penzionisao 2006. zaradio je poprilično bogatstvo. Pored toga, bio je uključen u mnoge građanske organizacije i filantropske projekte.

## Reference 
## Vanjski linkovi 
* 

Kategorija:Američki političari
Kategorija:Biografije, Needham (Massachusetts)
Kategorija:Savezni guverneri u Sjedinjenim Američkim Državama
Kategorija:Rođeni 1957.
Kategorija:Živi ljudi
Ministarstvo kulture i sporta Federacije Bosne i Hercegovine

**Ministarstvo kulture i sporta Federacije Bosne i Hercegovine** ili **Federalno ministarstvo kulture i sporta** (skraćeno **FMKS**) jedno je od 16 ministarstava u sastavu Vlade Federacije Bosne i Hercegovine, nadležno za kulturu i sport u tom entitetu. Sjedište ministarstva se nalazi na Obali Maka Dizdara u Sarajevu, dok se na njegovom čelu trenutno nalazi Sanja Vlaisavljević (HDZ BiH).

## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo za obrazovanje, nauku i kulturu Republike Bosne i Hercegovine, a za ministra je tada imenovan Nikola Kovač.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad kulturom i sportom dodijeljena je entitetima – Federaciji Bosne i Hercegovine i Republici Srpskoj – nakon čega su formirana entitetska ministarstva obrazovanja, nauke, kulture i sporta, dok je u Federaciji Bosne i Hercegovine ta oblast dodatno podijeljena na kantone.

2003. godine, imenovanjem nove entitetske vlade nakon općih izbora, ministarstvo obrazovanja, nauke, kulture i sporta FBiH je podijeljeno na dva ministarstva - federalno ministarstvo obrazovanja i nauke te federalno ministarstvo kulture i sporta.

## Nadležnosti 
Glavna osoba u Federalnom ministarstvu kulture i sporta je ministar ili ministrica kulture i sporta Federacije Bosne i Hercegovine, koji ima pravo na jednog sekretara i četiri pomoćnika.

U sastavu ministarstva kulture i sporta FBiH se također nalazi Zavod za zaštitu spomenika Federacije Bosne i Hercegovine.

### Djelokrug 
Ministarstvo kulture i sporta Federacije BiH obavlja upravne, stručne i druge poslove koji se odnose na nadležnosti entiteta u oblasti naučno-istraživačke djelatnosti u oblasti zaštite i korištenja kulturno-historijskog naslijeđa, muzejsku, arhivarsku, bibliotekarsku, izdavačku, pozorišnu, muzičku, likovnu, filmsku i estradnu djelatnost, djelatnost organizacija i udruženja građana oblasti umjetnosti, kulture, sporta i mladih, unapređenje sporta i tjelesne kulture. Osim toga, ministarstvo također utvrđuje strategiju razvoja u oblasti kulture, sporta i mladih te obavlja druge poslove utvrđene zakonom.

## Organizacija 
Federalno ministarstvo kulture i sporta se sastoji od sljedećih organizacionih jedinica:

* Kabinet ministra
* Sektor za kulturno-historijsko naslijeđe i kulturu
* Sektor za sport
* Sektor za ekonomsko-finansijske, pravne i opće poslove
* Sektor za mlade
* Zavod za zaštitu spomenika

## Spisak ministara 
## Reference 
## Vanjski linkovi 
* Zvanični sajt

Kulture i sporta
Kategorija:Kultura Bosne i Hercegovine
Kategorija:Sport u Bosni i Hercegovini
Le Chalet

* Le Chalet (francuska TV-serija), francuska televizijska serija iz 2018;
* Le Chalet (kanadska TV-serija), kanadska televizijska serija iz 2017;
* Le Chalet (opera), opera francuskog kompozitora Adolphe Adama;
* Le Chalet-à-Gobet, naselje u Švicarskoj;
Bölþorn

U nordijskoj mitologiji, **Bölþorn** (**Bolthorn**, **Boelthor**; "zao trn") jeste *jötunn* te dedo vrhovnog boga Odina. Bölþornovi roditelji su nepoznati.
## Mitologija 
U *Starijoj Eddi* je pomenuto da je Bölþorn otac kćerke Bestle i sina nepoznatog imena. Bestla se udala za boga Borra te je njihov sin Odin, vrhovni bog u nordijskoj mitologiji. Prema teoriji, Bölþornov sin je mudri Mímir.

*Gylfaginning* (dio *Mlađe Edde*) pominje da je Bölþorn *jötunn* te otac Bestle.
## Reference 
## Vanjski linkovi 
Kategorija:Nordijska mitološka bića
Broadchurch

***Broadchurch*** je britanska kriminalistička dramska televizijska serija, scenariste Chrisa Chibnalla, u produkciji televizije ITV iz 2013. Serija je nagrađena američkom nagradom Peabody, sa nekoliko BAFTA nagrada, te nagradama NTA i RTS. Premijere serije bila je 4. marta 2013. na ITV-u, a također je dostupna na streaming platformi Netflix.

## Radnja 
Radnja serije odvija se oko ubistva Dannyja, jedanaestogodišnjeg dječaka, te policijske istrage i djelovanja istrage zbog međusobnih optuživanja na fiktivni gradić Broadchurch, koji je smješten u jugozapadnoj Engleskoj. Dannyjeva smrt se posmatra kroz višegodišnju perspektivu više sudionika, dok se u drugom i trećem dijelu radnja zasniva na suđenju za ubistvo Dannya, te na dva druga zločina i istrage.

### Sezona 1 
Glavni junak je policijski inspektor Alec Hardy, koji je premješten u Broadchurch, otprilike u isto vrijeme kad se desi ubistvo dječaka Dannya. U stanici je nekoliko policista, a Ellie Miller postaje njegova asistentica, nezadovoljna jer je vjerovala da je ona trebala postati detektiv i šef policijske stanice.

### Sezona 2 
### Sezona 3 
## Glumci 
## Likovi 
## Gledanost 
## Nagrade 
## Napomene 
## Reference 
## Vanjski linkovi 
* 
* 
* 
* BAFTA Guru&nbsp;– Broadchurch: TV Q&A (recorded 19 February 2013)

Kategorija:Britanske TV-serije
Kategorija:Britanske TV-serije iz 2010-ih
Kategorija:Britanske TV-serije sa početkom prikazivanja 2013.
Kategorija:TV-emisije na engleskom jeziku
Kategorija:Britanske kriminalističke serije
Kategorija:Britanske detektivske serije
Kategorija:Dobitnici nagrade Peabody za TV-produkciju
Kategorija:Britanske kriminalističke dramske serije iz 2010-ih
Kuća Damić

**Kuća Damić** nalazi se u općini Centar u Sarajevu, Bosna i Hercegovina. Komisija za očuvanje nacionalnih spomenika, na sjednici održanoj od 12. do 18. maja 2009. Godine, donijela je odluku da se kuća proglasi za  nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća), Dubravko Lovrenović, Ljiljana Ševo.
## Lokacija 
Kuća Damić nalazi se u istočnom nizu Radićeve ulice, a usmjerena je prema velikom platou formiranom ispred trgovačkog BBI centra, koji se nalazi na zapadnoj strani Radićeve ulice.
## Historija 
Kuća Damić u ulici Radićeva broj 10 u Sarajevu izvedena je prema projektu iz 1926. godine poznatih projektanata Helena Baldasara i Dušana Smiljanića, koji djeluju u Sarajevu tokom prve polovine XX vijeka. Ova historijska građevina je jedna od prvih građevina izgrađenih u Sarajevu u periodu između dva svjetska rata, koja je pokazala uticaj 
modernističkih ideja, koje su ovdje kombinovane sa *art deco* elementima da bi se kreirao prepoznatljiv karakter moderne.

Posebnu vrijednost tom objektu daje činjenica da su oblik i hromatska obrada pročelja originalni, s obzirom da nikada nisu vršeni konzervatorsko-restauratorski ili radovi redovnog održavanja fasada, a originalno pročelje je veoma dobro očuvano. Slično je sa enterijerom objekta, koji je dobrim dijelom originalan i  očuvan.

U unutrašnjem dvorištu nalazi se objekat u kojem se nalazila prodavnica pića, čiji su originalni oblik i vanjski gabariti sačuvani.
## Opis 
Kuća je simetrična cjelina pravougaone  tlocrtne dimenzije 10,50 m x 15,44 m, sa vidljivo naglašenim horizontalnim elementima. Spratnost objekta iznosi P+2+Potkrovlje, a u sklopu objekta se nalazi i podrumski prostor. Visina objekta, do krovnog sljemena iznosi 16,50 m. Kompoziciono, ovaj objekat, osim u prizemnom dijelu, predstavlja potpuno simetričnu cjelinu.

Prizemlje, podrum i prvi sprat  imaju poslovnu namjenu, dok prostor na drugom spratu ima stambenu funkciju.

Historijska građevina kuća Damić nalazi se u vrlo dobrom konstruktivnom stanju, bez obzira na nedovoljno provođenje mjera redovnog održavanja. 
## Literatura 
* Nedžad Kurto - Sarajevo 1492-1992, Oko, Sarajevo.
* Predrag Milošević - Arhitektura u kraljevini Jugoslaviji (Sarajevo 1918-1941), „Prosvjeta“, Foča.
## Reference 
## Vanjski linkovi 
* https://bnn.ba/kultura/prica-o-damic-kuci-nacionalnom-spomeniku-skrivenom-u-radicevoj-ulici 
* https://issuu.com/harisbulic/docs/kucadamic-istrazivanje 

Kategorija:Nacionalni spomenici u Sarajevu
Kategorija:Građevine u Sarajevu
Velika nagrada Španije 2018.

**Velika nagrada Španije 2018.** (službeno poznata kao **"FORMULA 1 GRAN PREMIO DE ESPAÑA EMIRATES 2018"**) automobilska je trka Formule 1 koja se održala 13. maja 2018. na stazi Circuit de Barcelona-Catalunya u Montmelóu, u Španiji. Ovo je bila peta trka u sezoni 2018. i 48. trka za Veliku nagradu Španije.

Lewis Hamilton osvojio je drugi pol poziciju ove sezone, 74. u karijeri. Vozač Mercedesa Lewis Hamilton ostvario je drugi pobjedu u sezoni, treći u Španiji. Drugo mjesto zauzeo je timski kolege Valtterija Bottasa. A treći je završio Max Verstappen u Red Bullu.

## Rezultati treninga 
### Prvi trening 
Vrijeme koje su postigli prvih pet vozača na prvom treningu.

### Drugi trening 
Vrijeme koje su postigli prvih pet vozača na drugom treningu.

### Treći trening 
Vrijeme koje su postigli prvih pet vozača na trećem treningu.

## Kvalifikacije (subota) 
: Sergej Sirotkin - kazna od 3 mjesta - je izazvao sudar u prethodnoj trci.
: Brendon Hartley - kazna od 5 mjesta - zamjena mjenjača. Hartley nije uspio ostvariti 107% vrijeme; ali je dobio dozvolu za trku od stjuarda.

## Trka (nedjelja) 
## Rangiranje nakon utrke
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* 64. pobjeda za Lewisa Hamiltona.

### Konstruktori 
* 78. pobjeda i 90. pol pozicija za Mercedes;
* 150. podij za Red Bull Racing.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati utrka 
*  statsf1.com - detalji utrke

Španija
Kategorija:2018. u Španiji
2018
Sjevernobanatski upravni okrug

**Sjevernobanatski upravni okrug** se nalazi u sjeverozapadnom dijelu Vojvodine i prostire se na 2329&nbsp;km2. Obuhvata sedam općina sa ukupno 147.770 stanovnika (2011). Sjedište upravnog okruga se nalazi u Kikindi. Na sjeveru graniči sa Mađarskom, na istoku sa Rumunijom, na jugu sa Srednjobanatskim okrugom, na jugozapadu sa Južnobačkim okrugom te na zapadu sa Sjevernobačkim okrugom.  Ime je dobio po geografskoj regiji Banat. Međutim, kao što i ime pokazuje, područje okruga obuhvata samo sjeverni dio srbijanskog Banata, koji se inače prostire sve do Mađarske i Rumunije.

## Administrativna podjela 
Sjevernobanatski upravni okrug obuhvata sedam općina. 

## Privreda 
Kikinda je, kao sjedište kompanije *Toza Marković*, najstarijeg proizvođača gline u Evropi, centar srbijanske industrije građevinskog materijala od gline. Važan privredni objekat predstavlja livnica *Kikinda*. Prijašnji najveći srbijanski izvoznik drobilica se danas, nakon što ga je kupio slovenski *Cimos*, bavi proizvodnjom dijelova za automobilsku industriju.

## Demografija 
Prema popisu stanovništva iz 2011. godine Srednjobanatski upravni okrug ima 146.690 stanovnika, dok gustoća naseljenosti iznosi 63 stanovnika/km2. Prosječna starost stanovništva iznosi 42,59 godina. Najmlađu populaciju ima Kikinda (42,39 godina), dok najstariju ima Čoka (43,54 godina). Sjevernobanatski okrug je, zajedno sa Sjevernobačkim okrugom, jedan od dva okruga sa mađarskom većinom.

Etnička struktura okruga je sljedeća:

## Reference 
## Vanjski linkovi 
* Zvanični sajt

Kategorija:Okruzi Srbije
Rodna kuća Vladislava Skarića

**Rodna kuća Vladislava Skarića** ili kuća Jeftana Despića, Objekat Muzeja književnosti i pozorišne umjetnosti Bosne i Hercegovine nalazi se u općini Stari Grad u Sarajevu. Komisija za očuvanje nacionalnih spomenika, na sjednici održanoj od 6. do 9. septembra 2011, donijela je odluku da se kuća proglasi nacionalnim spomenikom Bosne i Hercegovine. Tu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović, Dubravko Lovrenović, Ljiljana Ševo (predsjedavajuća). Nacionalni spomenik sastoji se od kuće, dvorišta, vanjskog zida i pomoćnog objekta.

## Lokacija 
Rodna kuća Vladislava Skarića smještena je u ulici Sime Milutinovića br. 5, u centru Sarajeva, u dijelu grada nekad poznatom kao Latinluk ili Frenk mahala (kvart dubrovačkih trgovaca).

## Historija 
Nema tačnih podataka o vremenu gradnje objekta. Pretpostavlja se da kuća datira iz druge polovine 18. stoljeća. Prvi vlasnik kuće bila je porodica Skarić, tako da je kuća poznata i kao rodna kuća Vladislava Skarića, poznatog historičara i naučnog radnika. Od 1886. godine kuća je u vlasništvu porodice Despić. Godine 1919. postaje društvena svojina. U kući je od 1961. smješten Muzej književnosti i pozorišne umjetnosti. U septembru 1992. u prizemlju Muzeja otvoren je izložbeni prostor galerije "Mak".

## Opis 
Kuća ima podrum, prizemlje i sprat s trijemom. U kući je do danas ostao očuvan dio izvornog namještaja (musanderi, dolaf, peć i ugrađene police).

S istočne strane nalazi se ulaz u spomen-sobu Silvija Strahimira Kranjčevića. Unutar prostorije nalazi se drveno stepenište kojim se može pristupiti spratu, gdje su spomen-sobe Hasana Kikića i Petra Kočića.

Vanjski izgled zgrade uradila je vajarka Iva Despić, što se ogleda u izradi plastike na fasadi, dekorativnoj plastici oko otvora, na kapitelima stubova u prizemlju i polustubova na spratu.

Kuća je renovirana 1998. i konstrukcija je u relativno dobrom stanju.

## Literatura 
* Alija Bejtić, *Ulice i trgovi Sarajeva*, Muzej grada Sarajeva, Sarajevo, 1973.
* Nedžad Kurto, *Sarajevo 1492–1992*, "Oko", Sarajevo
* Ibrahim Krzović, *Arhitektura BiH 1878–1918*, Umjetnička galerija Bosne i Hercegovine, Sarajevo, 1987.
* Vladislav Skarić, "Sarajevo i njegova okolina od najstarijih vremena do austrougarske okupacije", *Izabrana djela*, knj. I, "Veselin Masleša", Sarajevo, 1985.

## Reference 
Kategorija:Građevine u Sarajevu
Kategorija:Nacionalni spomenici u Sarajevu
Ministarstvo trgovine Federacije Bosne i Hercegovine

**Ministarstvo trgovine Federacije Bosne i Hercegovine** ili **Federalno ministarstvo trgovine** (skraćeno **FMT**) jedno je od 16 ministarstava u sastavu Vlade Federacije Bosne i Hercegovine, nadležno za trgovinu u tom entitetu. Sjedište ministarstva se nalazi u ulici Ante Starčevića u Mostaru, dok se na njegovom čelu trenutno nalazi Amir Hasičević (NS).

## Historija 
Godine 1992, nakon sticanja nezavisnosti Republike Bosne i Hercegovine od Socijalističke Federativne Republike Jugoslavije (SFRJ), osnovano je Ministarstvo za privredu Republike Bosne i Hercegovine, a za ministra je tada imenovan Hakija Turajlić.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad trgovinom (osim vanjske trgovine, zašta je osnovano Ministarstvo vanjske trgovine i ekonomskih odnosa Bosne i Hercegovine)  dodijeljena je entitetima – Federaciji Bosne i Hercegovine i Republici Srpskoj – nakon čega su osnovani Ministarstvo trgovine FBiH te Ministarstvo trgovine i turizma RS.

## Nadležnosti 
Glavna osoba u Federalnom ministarstvu trgovine je ministar ili ministrica trgovine Federacije Bosne i Hercegovine, koji ima pravo na jednog sekretara i tri pomoćnika.

U sastavu Federalnog ministarstva se također nalazi Služba za zaštitu potrošača.

### Djelokrug 
Federalno ministarstvo obavlja poslove koji se odnose na sljedeće oblasti:

* trgovina
* funkcionisanje jedinstvenog tržišta
* uticaj privrednog sistema i ekonomske politike na cijene roba i usluga
* odnos ponude i potražnje
* cijene roba i usluga
* zaštita potrošača

i druge poslove utvrđene zakonima.

## Organizacija 
Federalno ministarstvo trgovine se sastoji od sljedećih organizacionih jedinica:

* Kabinet ministra
* Sektor finansijskih i općih poslova
* Sektor za spoljnu trgovinu
* Sektor za unutrašnju trgovinu, cijene, analizu i razvoj tržišta
* Ured za zaštitu potrošača

## Spisak ministara 
## Reference 
## Vanjski linkovi 
* Zvanični sajt

Trgovine
Muhamed i Reuf Kadić

**Braća Muhamed i Reuf Kadić** predstavljaju bosanskohercegovačke stvaraoce, koji među prvima uvode ideje moderne arhitekture u Sarajevu prije Drugog svjetskog rata. 
]]

## Arhitektonska ostvarenja 
Godine 1940. braća Reuf i Muhamed Kadić osnivaju svoj samostalni projektantski studio u Sarajevu, pa zajedno učestvuju u razradi projekata. Ovaj studio je ostao aktivan do 1942. godine. Iste godine atelje braće Kadić je raspušten i oni se sele u Dubrovnik. Tada privremeno obustavljaju svoju profesionalnu projektantsku karijeru do kraja II svjetskog rata

Projektantski zavod Narodne Republike Bosne i Hercegovine u prvom poslijeratnom periodu ima važnu ulogu u projektiranju i izvođenju objekata u Sarajevu. Uglavnom okuplja projektante sa graditeljskim iskustvom. Okosnicu činili su Muhamed i Reuf Kadić, koji su svoje prethodno projektantsko iskustvo stavili u funkciju obnove.

Njihove građevine, koje karakteriziraju čiste funkcionalne forme, sačuvale su se do danas. Iza sebe su ostavili niz ostvarenja koja predstavljaju avangardu arhitektonskih djela.
 
* Stambeno-poslovni objekat Vakufa Čokadži Sulejmana,  na današnjem Trgu Austrije, čija  gradnja završena je 1939. godine, po projektu Reufa Kadića.

* Stambeno-poslovni objekat Vakufa Hovadža Kemaludina.
* Uz ovaj, i objekat popularno nazvani Neboder JAT-a, oba po projektu Reufa Kadića.
* Zgrada Penzionog fonda iz 1943. godine, po projektu Muhameda Kadića.
* Stambeni kompleks na Džidžikovcu od 7 zgrada urađenih 1948 i jednom iz 1959, po zajedničkom projektu braće Kadić. Tok građenja i tehnologije izgradnje kompleksa Džidžikovac  u zimskim uslovima, dio je historije bosanskohercegovačke arhitekture. Izgradnja se odvijala uz pomoć takozvanih zatvorenih skela, najprije drvenih, a kasnije metalno montažnih, unutar kojih se gradilo u svim vremenskim uslovima.
* Hrvatski dom Herceg Stjepan Kosača u Mostaru, (Radnički dom, Dom kulture, Dom omladine, Dom mladih), izgrađen 1960. godine po projektu Reufa Kadića.

## Literatura 
* Emir Kadić - Arhitekt Reuf Kadić i počeci moderne arhitekture u Bosni i Hercegovini. Sarajevo, 2010.
* Živorad Janković - Muhamed Kadić – život i djelo, Akademija nauka i umjetnosti BiH, Bošnjački institut Fondacija Adila Zulfikarpašića, Sarajevo.
* Alija Bejtić -Ulice i trgovi Sarajeva. Sarajevo: Muzej grada Sarajeva 1973. godine
* Nedžad Kurto - Sarajevo 1492-1992, Oko, Sarajevo.
* Predrag Milošević - Arhitektura u kraljevini Jugoslaviji (Sarajevo 1918-1941). Foča:  Prosvjeta, 1997. 
*

## Reference 
## Vanjski linkovi 
* Sarajevo kroz historiju
* Džidžikovac
* Ferhadija
* Arhitektura u Sarajevu
* Zgrada Penzionog fonda

Kategorija:Bosanskohercegovački arhitekti
Ćiril Iveković

**Ćiril Metod Iveković** je arhitekta, rođen u Klanjecu 1864. godine, današnja Hrvatska. Završio je Višu obrtnu školu u Beču. U periodu 1885-1889 studirao je arhitekturu u Beču. Uradio je dvorišno pročelje carskog dvora i dvorskog Historijskoumjetničkog muzeja. 

U službi Zemaljske vlade u Sarajevu je od 1890-1896. godine. Nakon zaposlenja uradio je projekat Carinarnice, koja je srušena između dva svjetska rata.
 
Zgradu Vijećnice u Brčkom projektovao je 1892. godine u pseudomaurskom stilu. Proglašena je za nacionalni spomenik Bosne i Hercegovine. Cijela kompozicija objekta komponirana je po principu stroge simetrije sa središnjim, jače izbačenim rizalitom i dva manja kutna rizalita.

Malo je poznato da je Iveković 1893. godine tvorac prvog parka po uzoru na evropske koji je nastao na osnovu projekta. Izveden je bez ikakvih predhodnih ograničenja na do tada neuređenom terenu uz banjski i hotelski kompleks na Ilidži koji je takođe tada bio u izgradnji. Park je imao sasvim preciznu baroknu osnovu, sa pažljivo oblokovanim cvjetnim rondelima i drvenim paviljonom kao kafanom, na vještačkom brijegu. Park je sadržavao vještačka jezerca sa kanalima i  drvenim mostićima. Unutar dijela sa zelenilom bio je zooložki vrt. Park je počeo da se degradira poslije prvog svjetskog rata, tako da današnji park skoro da nema ništa sa prvim rješenjem.

Završio je projekat Sarajevske vijećnice 1894. godine, koji je započeo Alexanderu Witteku. Uporedo sa izradom i razradom projekta tekla je i izgradnja od 1892. do 1894. godine. Vijećnice zvanično je predata na upotrebu 1896. godine.

Radio je na obnovi Ali-pašine džamije 1894. godine.

Projekat Medrese u Travniku uradio je 1895. godine.

Nakon toga seli se u Dalmaciju, a 1920  u Zagreb gdje je i umro 1932. godine. Radio je  kao profesor na Višoj tehničkoj školi. Izabran je za člana Jugoslavenske akademije 1922. godine.

## Literatura 
* Ibrahim Krzović - Arhitektura secesije u Bosni i Hercegovini, Kulturno naslijeđe, Sarajevo

## Reference 
Kategorija:Bosanskohercegovački arhitekti
Kategorija:Ilidža
Kategorija:Hrvatski arhitekti